कैंब्रिज एनालिटिका एगो ब्रिटिश कंपनी बा जे चुनाव खाती रणनीतिक तौर प कंप्यूटर आ इंटरनेट आधारित डेटा माइनिंग आ डेटा एनालिसिस के सहारा ले के राजनीतिक पार्टी सभ के आपन सेवा देवे ले। हाल में ई कंपनी फेसबुक के डेटा चोरी करे के आरोप के चलते चर्चा में आइल। एह कंपनी पर आरोप बा कि ई फेसबुक प्रयोगकर्ता सभ ले आँकड़ा चोरी क के अमेरिकी राष्ट्रपति डोनाल्ड ट्रंप के चुनाव में गलत तरीका से मदद चहुँपवलस। इहो आरोप लगावल गइल बा कि एह कंपनी दुआरा भारतीय चुनाव के भी परभावित कइल गइल, जेवना चुनाव के बाद नरेंद्र मोदी परधानमंत्री बनलें।